I 1747 søgte han jobbet som assistent for organisten ved [[Trinitatis Kirke (Københavns Kommune)|Trinitatis Kirke]], komponist, hofpoet, [[hofviolon]] og hoforganist [[Peder Sparkiær]], der måske nok kunne trænge til lidt aflastning. I 1752 overtog han så stillingen som organist, men den kastede ikke mange penge af sig, og derfor søgte Foltmar andre indtægtskilder. I 1760’erne havde han eneret på fremstillingen af vineddike i [[København]], og han forsøgte sig også med frugtavl og en planteskole. Han skulle jo forsørge sin familie med kone og 3 børn. Da den yngste blev døbt den 13. oktober 1755 i Trinitatis Kirke var selveste Danmarks dronning [[Juliane Marie af Braunschweig-Wolfenbüttel|Juliane Marie]] gudmor, prinsesse [[Sophia Magdalene]] holdt huen og kong [[Frederik 5.]], kronprins Christian (den senere [[Christian 7.]]) og [[arveprins Frederik]] var faddere. Foltmarfamilen havde gode forbindelser til kongehuset. Johan Foltmar spillede f.eks. fløjte i 1748 da der holdtes en koncert i anledning af dronningens fødselsdag. Han spillede også med ved kong Frederik 5, begravelse i 1766.
Personbillede_savnes Musik Historie Erhvervsliv